Coba ceritain soal Dalai Lama dalam bahasa melayu

Dalai Lama ( ) merupakan pemimpin rohani dalam agama Buddha Tibet. Penganut Buddha Tibet mempercayai bahawa Dalai Lama ialah inkarnasi (kelahiran semula) Avalokiteśvara, seorang bodhisattva zaman silam. Dari abad ke-17 hinga 1959, Dalai Lama merupakan ketua kerajaan Tibet. Dalai Lama terkini, Dalai Lama ke-14, Tenzin Gyatso, dibuang negeri pada 1959 berikutan pencerobohan China terhadap Tibet. Beliau kini mengetuai kerajaan buangan di Dharamsala, India.

Sejak zaman Dalai Lama ke-5 pada abad ke-17, keperibadian beliau sentiasa menjadi simbol penyatuan negeri Tibet, di mana beliau telah mewakili nilai dan tradisi Buddha. Dalai Lama ialah tokoh penting dalam tradisi Geluk yang dominan dari segi politik di Tibet Tengah, tetapi kuasa agamanya melampaui sempadan mazhab. Walaupun beliau tidak mempunyai peranan formal atau institusi dalam mana-mana aliran agama, yang diketuai oleh Lama atasan mereka, beliau menjadi simbol penyatuan negara Tibet yang mewakili nilai dan tradisi Buddha di atas mana-mana aliran mazhab tertentu. Fungsi tradisional Dalai Lama sebagai tokoh antara mazhab yang menyatukan aliran agama dan wilayah yang berbeza kini dipegang oleh Dalai Lama ke-14. Beliau telah berusaha untuk mengatasi perpecahan mazhab dan lain-lain dalam komuniti buangan dan telah menjadi simbol kenegaraan Tibet bagi warganya di Tibet serta yang dalam buangan.